Εδουάρδος Η΄ του Ηνωμένου Βασιλείου

Ο Εδουάρδος Η΄ (αγγλικά: Edward VIII, 23 Ιουνίου 1894 - 28 Μαΐου 1972), γνωστός αργότερα ως Εδουάρδος, Δούκας του Ουίνδσορ, ήταν Βασιλιάς του Ηνωμένου Βασιλείου και των κτήσεων της Βρετανικής Κοινοπολιτείας και Αυτοκράτορας των Ινδιών, από τον Ιανουάριο έως την παραίτησή του, τον Δεκέμβριο του 1936. Ήταν αδερφός του Γεωργίου ΣΤ΄ και θείος της Ελισάβετ Β΄.

 Ο Εδουάρδος Αλβέρτος Χριστιανός Γεώργιος Ανδρέας Πατρίκιος Δαβίδ (αγγλικά: Edward Albert Christian George Andrew Patrick David) γεννήθηκε τον Ιούνιο του 1894 στην Αγροικία Ουάιτ του Ρίτσμοντ Παρκ στο Σάρρεϋ της Αγγλίας, και ήταν ο πρωτότοκος γιος του Γεωργίου, Δούκα της Υόρκης (μετέπειτα Γεωργίου Ε΄), και της Μαρίας του Τεκ, Δούκισσας της Υόρκης. Η βάπτισή του έγινε στο Πράσινο Δωμάτιο Ζωγραφικής στην Οικία Ουάιτ στις 16 Ιουλίου 1894 από τον Αρχιεπίσκοπο του Κάντερμπερυ, Έντουαρντ Ουάιτ Μπένσον.Ονομάσθηκε Εδουάρδος προς τιμήν του αείμνηστου θείου του Αλβέρτου Βίκτωρα, ο οποίος ήταν γνωστός στην οικογένειά του ως "Έντυ", Αλβέρτος προς τιμήν του Πρίγκιπα Αλβέρτου (προ-παππούς από την πλευρά του παππού του), Χριστιανός προς τιμήν του Χριστιανού Θ΄ της Δανίας (προ-παππούς από την πλευρά της γιαγιάς του) και τα τελευταία τέσσερα ονόματα - Γεώργιος, Ανδρέας, Πατρίκιος και Δαβίδ - προέρχονταν από τους Αγίους Προστάτες της Αγγλίας, της Σκωτίας, της Ιρλανδίας και της Ουαλίας αντίστοιχα. Ήταν πάντα γνωστός στην οικογένειά του και τους στενούς φίλους του με το τελευταίο του όνομα, Δαβίδ.Παρακολούθησε μαθήματα σε ναυτικό κολλέγιο στην Οξφόρδη και το 1911 έγινε Πρίγκιπας της Ουαλίας. Κατά τη διάρκεια του Α΄ Παγκοσμίου Πολέμου υπηρέτησε ως αξιωματικός στη Γαλλία, την Ιταλία και την Αίγυπτο. Τη χρονική περίοδο 1916-1936 πραγματοποίησε πολλά ταξίδια ανά τον κόσμο. Ανήλθε στον θρόνο στις 20 Ιανουαρίου 1936 μετά τον θάνατο του πατέρα του. Ο Εδουάρδος ήταν αρκετά δημοφιλής στον λαό της Μεγάλης Βρετανίας μέχρι που στις 16 Νοεμβρίου ανακοίνωσε στον πρωθυπουργό Στάνλεϋ Μπόλντουιν την πρόθεσή του να παντρευτεί την Αμερικανίδα Ουώλλις Σίμπσον, δύο φορές διαζευγμένη. Στην κατ' ιδίαν συνάντησή τους στο Παλάτι του Μπάκιγχαμ ο Άγγλος πρωθυπουργός προειδοποίησε ότι η Σίμπσον δεν θα γινόταν δεκτή από την αγγλική κοινωνία και ότι αφού θα γινόταν βασίλισσά τους θα έπρεπε η επιλογή του λαού να είναι σεβαστή. Στις 11 Δεκεμβρίου ο Εδουάρδος Η΄, προκειμένου να αποφύγει μια επικείμενη παραίτηση της κυβέρνησης, ανακοίνωσε την παραίτησή του ενώπιον του αγγλικού λαού και εξήγησε τους λόγους που τον ανάγκασαν σε αυτήν. Στον θρόνο τον διαδέχθηκε ο αδερφός του, Γεώργιος ΣΤ΄. Στον ίδιο δόθηκε ο τίτλος του Δούκα του Ουίνδσορ. Μετά την παραίτησή του έφυγε από τη χώρα και εγκαταστάθηκε στο Παρίσι, όπου και παντρεύτηκε τη Σίμπσον. Κατά τη διάρκεια του Β΄ Παγκοσμίου Πολέμου κατέφυγε στη Λισαβόνα, ενώ λίγο αργότερα διορίστηκε διοικητής στις Μπαχάμες. Μετά το τέλος του πολέμου επέστρεψε στην Πόλη του Φωτός. Θεωρείται σχεδόν βέβαιο πως ο Εδουάρδος θαύμαζε και εκτιμούσε τον Χίτλερ ο οποίος και τον προόριζε για μονάρχη της Αγγλίας, μετά από ενδεχόμενη επιτυχή για τους Ναζί κατάληξη του σχεδίου Θαλάσσιος Λέων. Απεβίωσε από καρκίνο του πνεύμονα, εξαιτίας του πάθους του στο κάπνισμα, στις 28 Μαΐου 1972 στο Παρίσι, και ενταφιάστηκε στο Κάστρο του Ουίνδσορ. Δεν απέκτησε απογόνους. Ανιψιά του ήταν η Ελισάβετ Β΄ του Ηνωμένου Βασιλείου. 23 Ιουνίου 1894 – 28 Μαΐου 1898: Η Αυτού Υψηλότητα Πρίγκιπας Εδουάρδος της Υόρκης 28 Μαΐου 1898 – 22 Ιανουαρίου 1901: Η Αυτού Βασιλική Υψηλότητα Πρίγκιπας Εδουάρδος της Υόρκης 22 Ιανουαρίου – 9 Νοεμβρίου 1901:Η Αυτού Βασιλική Υψηλότητα Πρίγκιπας Εδουάρδος της Κορνουάλης και της Υόρκης 9 Νοεμβρίου 1901 – 6 Μαΐου 1910:Η Αυτού Βασιλική Υψηλότητα Πρίγκιπας Εδουάρδος της Ουαλίας 6 Μαΐου 1910 – 20 Ιανουαρίου 1936: Η Αυτού Βασιλική Υψηλότητα Ο Δούκας της Κορνουάλης στη Σκωτία: Αυτού Βασιλική Υψηλότητα Ο Δούκας του Ρόθσυ 23 Ιουνίου 1910 – 20 Ιανουαρίου 1936:Η Αυτού Βασιλική Υψηλότητα Ο Πρίγκιπας της Ουαλίας 20 Ιανουαρίου – 11 Δεκεμβρίου 1936: Η Μεγαλειότητα Του Ο Βασιλιάς 11 Δεκεμβρίου 1936:Η Αυτού Βασιλική Υψηλότητα Πρίγκιπας Εδουάρδος 12 Δεκεμβρίου 1936 – 28 Μαΐου 1972:Η Αυτού Βασιλική Υψηλότητα Ο Δούκας του Ουίνδσορ 22 Ιουνίου 1911: Σημαιοφόρος, Βασιλικό Ναυτικό 17 Μαρτίου 1913: Υποπλοίαρχος, Βασιλικό Ναυτικό 18 Νοεμβρίου 1914: Υπολοχαγός, Φρουρά Γρεναδιέρων, Βρετανικός Στρατός Ξηράς. (Α΄ Παγκόσμιος Πόλεμος, Φλάνδρα και Ιταλία) 10 Μαρτίου 1916: Λοχαγός, Βρετανικός Στρατός Ξηράς 1918: Προσωρινά Ταγματάρχης, Βρετανικός Στρατός Ξηράς 15 Απριλίου 1919: Συνταγματάρχης, Βρετανικός Στρατός Ξηράς 8 Ιουλίου 1919: Πλοίαρχος, Βασιλικό Ναυτικό 5 Δεκεμβρίου 1922: Σμήναρχος, Βασιλική Αεροπορία 1 Σεπτεμβρίου 1930: Αντιναύαρχος, Βασιλικό Ναυτικό. Αντιστράτηγος, Βρετανικός Στρατός Ξηράς. Αντιπτέραρχος, Βασιλική Αεροπορία 1 Ιανουαρίου 1935: Ναύαρχος, Βασιλικό Ναυτικό. Στρατηγός, Βρετανικός Στρατός Ξηράς. Πτέραρχος, Βασιλική Αεροπορία 21 Ιανουαρίου 1936: Αρχιναύαρχος, Βασιλικό Ναυτικό. Στρατάρχης, Βρετανικός Στρατός Ξηράς. Αρχιπτέραρχος 3 Σεπτεμβρίου 1939: Υποστράτηγος, Βρετανικός Στρατός Ξηράς Βρετανική Αυτοκρατορία KG: Ιππότης της Περικνημίδας, 1910 MC: Στρατιωτικός Σταυρός, 1916 GCMG: Μεγάλος Άρχοντας και Ιππότης του Μεγάλου Σταυρού του Αγίου Μιχαήλ και του Αγίου Γεωργίου, 1917 GBE: Μεγάλος Άρχοντας και Ιππότης του Μεγάλου Σταυρού της Βρετανικής Αυτοκρατορίας, 1917 GCVO: Ιππότης του Μεγάλου Σταυρού του Βασιλικού Βικτωριανού Τάγματος, 1920 PC: Μέλος του Ανακτοβουλίου, (Ηνωμένο Βασίλειο) 1920 GCSI: Ιππότης της Μεγάλης Κυριαρχίας του Αστέρος της Ινδίας, 1921 GCIE: Ιππότης της Μεγάλης Κυριαρχίας της Ινδικής Αυτοκρατορίας, 1921 Βασιλική Βικτωριανή Καδένα, 1921 KT: Ιππότης της Ακάνθου, 1922 GCStJ: Θεματοφύλακας του Μεγάλου Σταυρού του Αγίου Ιωάννη, 12 Ιουνίου 1926KStJ: Ιππότης της Δικαιοσύνης του Αγίου Ιωάννη, 2 Ιουνίου 1917 KP: Ιππότης του Αγίου Πατρικίου, 1927 PC: Μέλος του Ανακτοβουλίου του Καναδά, 1927 GCB: Ιππότης του Μεγάλου Σταυρού του Μπαθ, 1936 ISO: Σύντροφος του Τάγματος της Αυτοκρατορικής Υπηρεσίας FRS: Βασιλικός Σύντροφος της Βασιλικής Κοινωνίας Διεθνείς διακρίσεις Ιππότης του Χρυσόμαλλου Δέρατος, 22 Ιουνίου 1912 Μεγαλόσταυρος της Λεγεώνας της Τιμής, Αύγουστος 1912 Ιππότης του Ελέφαντα, 17 Μαρτίου 1914 Μεγαλόσταυρος του Βασιλικού Νορβηγικού Τάγματος του Αγίου Όλαφ, 1914 Ιππότης του Ευαγγελισμού, 1915 Σταυρός του Πολέμου, 1915 Τάγμα του Αγίου Γεωργίου, Γ΄ Τάξης, 1916 Ιππότης του Τάγματος του Βασιλικού Οίκου του Τσακρί, 16 Αυγούστου 1917 Τάγμα του Μιχαήλ του Γενναίου, Α΄ Τάξης, 1918 Σταυρός της Πολεμικής Αξίας, 1919 Μεγάλο Κορδόνι του Μωχάμεντ Άλι, 1922 Ιππότης του Σεραφείμ, 12 Νοεμβρίου 1923 Κολάρο του Τάγματος του Καρόλου Α΄, 1924 Τάγμα της Αξίας, Ά Τάξης, 1925 Μεγαλόσταυρος του Τάγματος του Κόνδορα των Άνδεων, 1931 Μεγαλόσταυρος του Τάγματος του Ήλιου, 1931 Μεγαλόσταυρος της Σάρπας των Δύο Ταγμάτων (Χριστού και Αβίς), 25 Απριλίου 1931 Μεγαλόσταυρος του Τάγματος του Νοτίου Σταυρού, 1933 Μεγαλόσταυρος του Τάγματος της Αγίας Άγκαθας, 1935 Ως Πρίγκιπας της Ουαλίας, ο Εδουάρδος χρησιμοποιούσε τον βασιλικό θυρεό του Ηνωμένου Βασιλείου, με την προσθήκη μιας λευκής λωρίδας τριών σημείων υποστήριξης και μιας ασπίδας που αντιπροσώπευε την Ουαλία, πάνω στην οποία υπήρχε ένα στέμμα. Ως μονάρχης έφερε τα επίσημα βασιλικά σύμβολα. Μετά την παραίτησή του από το θρόνο, χρησιμοποίησε το βασιλικό θυρεό και πάλι με την προσθήκη της λευκής λωρίδας, όμως αυτή τη φορά στο κεντρικό του σημείο υπήρχε ένα αυτοκρατορικό στέμμα και όχι το εστεμμένο λιοντάρι και η ιπποτική περικεφαλαία. 23 Ιουνίου 1894 - 28 Μαΐου 1898: Η Υψηλότητα Πρίγκιπας Εδουάρδος της Υόρκης 28 Μαΐου 1898 - 22 Ιανουαρίου 1901: Η Αυτου Βασιλική Υψηλότητα Πρίγκιπας Εδουάρδος της Υόρκης 22 Ιανουαρίου 1901 - 9 Νοεμβρίου 1901: Η Αυτου Βασιλική Υψηλότητα Πρίγκιπας Εδουάρδος της Κορνουάλης και της Υόρκης 9 Νοεμβρίου 1901 - 6 Μαΐου 1910: Η Αυτου Βασιλική Υψηλότητα Πρίγκιπας Εδουάρδος της Ουαλίας 6 Μαΐου 1910 - 20 Ιανουαρίου 1936: Η Αυτου Βασιλική Υψηλότητα Ο Δούκας της Κορνουάλης στην Σκωτία: Η Αυτου Βασιλική Υψηλότητα Ο Δούκας του Ρόθσι 23 Ιουνίου 1910 - 20 Ιανουαρίου 1936: Η Αυτου Βασιλική Υψηλότητα Ο Πρίγκιπας της Ουαλίας 20 Ιανουαρίου 1936 - 11 Δεκεμβρίου 1936: Η Μεγαλειότητα Του Ο Βασιλιάς 20 Ιανουαρίου 1936 - 11 Δεκεμβρίου 1936: Η Αυτοκρατορική του Μεγαλειότητα Ο Βασιλιάς-Αυτοκράτορας 11 Δεκεμβρίου 1936 - 8 Μαρτίου 1937: Η Αυτου Βασιλική Υψηλότητα Ο Πρίγκιπας Εδουάρδος 8 Μαρτίου 1937 - 28 Μαΐου 1972: Η Αυτου Βασιλική Υψηλότητα Ο Δούκας του Ουίνδσορ Ο λόγος της παραίτησης του Βασιλιά Εδουάρδου Η΄ που εκφώνησε στον Αγγλικό λαό BBC News 1972 – Duke of Windsor (King Edward VIII) Funeral Sound recording of King Edward VIII's Abdication Speech Newsreel film on King Edward VIII's Abdication 1972 Clip of Funeral Signed Royal Christmas Cards sent to The Duke & Duchess of Windsor Wallis and death of Duke of Windsor